Yritys
------

Toimitusjohtaja Reetta AlastaloToimitusjohtaja Reetta Alastalo
Koti Puhtaaksi Oy on 2011 perustettu perheyritys. Yritys tuottaa pääosin jatkuvia kotisiivouspalveluita Uudellamaalla, Pirkanmaalla, Turussa, Oulussa ja Jyväskylässä. 

Koti Puhtaaksi on palkittu mm. Suomen parhaana työpaikkana , Pirkanmaan vuoden työnantajana ja vuoden kotityöpalveluyrityksenä.

Palvelut
--------

* Kotisiivous
* Ikkunanpesu
* Muuttosiivous
* Loppusiivous
* Allergiasiivous
* Kotiapu ja arvonlisäverottomat tukipalvelut

Koti Puhtaaksi Oy palkittiin Suomen parhaana työpaikkana Great Place to Work -gaalassa 2019. Palkintoa olivat vastaanottamassa 5 siivoavaa sisarusta ja yrityksen työntekijöitä.

Historia
--------

### **2011**

Saana Tyni ja Henri Haho perustivat kommandiittiyhtiö Porshivo Ky:n. Toiminta alkoi Helsingin Kalliossa. Yritys myi imureita ovelta ovelle ja tarjosi pienimuotoisesti kotisiivouspalveluja.

### 2012

Toiminta laajeni Tampereelle ja keskittyi entistä enemmän kotisiivoukseen. Myöhemmin samana vuonna toiminta Helsingissä loppui. Yritykseen palkattiin ensimmäinen työntekijä, Saana Tynin sisko Soili Tyni. Myöhemmin myös kolme muuta siivoavaa sisarusta ovat työllistyneet yritykseen.

### 2013

Yritys vaihtoi nimensä Sahera Koti Puhtaaksi Oy:ksi. Toiminta laajeni Tampereella ja ensimmäinen toimisto vuokrattiin Hervannasta.

### 2017

Toiminta laajeni takaisin Helsinkiin. Koti Puhtaaksi palkittiin vuoden kotityöpalveluyrityksenä. 

### 2018

Stella Kotipalvelut osti Sahera Koti Puhtaaksi Oy:n , mutta yrityskaupat peruttiin Koti Puhtaaksi -yrittäjien aloitteesta.  Yritys valittiin Pirkanmaan vuoden työnantajaksi  ja palkittiin Suomen 6. parhaana työpaikkana.

### 2019

Toiminta laajeni Turkuun. Koti Puhtaaksi palkittiin Suomen parhaana työpaikkana.

### 2023

Julkaisi ensimmäisenä siivousalan yrityksenä asiakassovelluksen, joka ilmoittaa kotitalousvähennystiedot verottajalle automaattisesti asiakkaan puolesta.

Palkinnot
---------

Suomen paras työpaikka 2019 (Great Place to Work -tutkimus) 

Euroopan 9. paras työpaikka 2019 (Great Place to Work -tutkimus) 

Pirkanmaan vuoden työnantaja 2018 

Suomen 6. paras työpaikka 2018 (Great Place to Work -tutkimus)

Vuoden kotityöpalveluyritys 2017

Lähteet
-------

1. ↑  Henri Haho: Koti Puhtaaksi Oy - Yhteystiedot ja toimialue *Koti Puhtaaksi Oy*.  4.9.2023. Koti Puhtaaksi Oy. Viitattu 25.9.2023.
2. 1 2 3  Suomen parhaat työpaikat 2019 *Great Place To Work Finland*.  Arkistoitu 30.11.2019. Viitattu 11.10.2019.
3. 1 2  Petteri Mäkinen: Koti puhtaaksi on vuoden kotityöpalveluyritys *Tamperelainen*. Viitattu 11.10.2019.
4. ↑  Päivikki Pietarila: Stella Kotipalvelut osti pirkanmaalaisen Koti Puhtaaksi -yhtiön *Kauppalehti*. Viitattu 11.10.2019.
5. ↑  Päivikki Pietarila: Voiko yrityskaupan perua? Siivousyrittäjä hylkäsi konsulttien neuvot ja kuunteli vain itseään *Kauppalehti*. Viitattu 11.10.2019.
6. 1 2  Pekka Ruissalo: Pirkanmaan paras työnantaja on jälleen valittu *Tamperelainen*. Viitattu 11.10.2019.
7. ↑  Henri Haho: Automaattinen kotitalousvähennys *Koti Puhtaaksi*.  04.08.2023. Koti Puhtaaksi Oy. Viitattu 18.9.2023.
8. ↑  Euroopan parhaat työpaikat, 2019 *Great Place To Work Finland*. Viitattu 11.10.2019. [vanhentunut linkki]